En os esmentatos dialogos de Platón, bi apareixen quatre de personas: os politicos Critias y Hermocrates, asinas como os filosofos Socrates y Timeu de Locri, anque nomás que Critias charra de l'Atlantida. Ye muito probable que istas quatre personas haigan estato personaches reals, anque istos dialogos redactatos como si fuesen actas, bien podioron estar invencions de Platón. En os suyos treballos, Platón fa servir a ormino os dialogos de Socrates ta descutir posicions enfrentatas dentro d'o contexto d'una suposición.